open-index/open-wikipedia-markdown huggingface dataset:
Royal College of Music

**Royal College of Music** on vuonna 1882 silloisen Walesin prinssin, tulevan Edvard VII:n, perustama konservatorio, joka kouluttaa ammattimuusikoita kandidaatti-, maisteri- ja tohtoriohjelmissa. Collegella on noin 600 opiskelijaa 54 maasta. Oppilaitoksen toimitilat sijaitsevat South Kensingtonissa Lontoossa.

## Entisiä opiskelijoita
* Sir Arthur Bliss
* Gustav Holst
* Ralph Vaughan Williams
* Benjamin Britten
* Sir Michael Tippett
* Sir Andrew Lloyd Webber
* Leopold Stokowski
* Sir Charles Groves
* Sir Colin Davis
* Joan Sutherland
* Sarah Walker
* Thomas Allen
* James Galway
* John Lill 
* Barry Douglas
* James Horner
* Cyril Ornadel

## Aiheesta muualla

* The Royal College of Music.
Matías Delgado

**Matías Emilio Delgado** (s. 15. joulukuuta 1982 Rosario) on argentiinalainen jalkapalloilija. Hän pelasi kotimaasta lähdettyään Sveitsissä, Turkissa ja Yhdistyneissä arabiemiirikunnissa. Delgadon pelipaikka oli keskikenttäpelaaja. Hänellä on myös Italian passi. Hän lopetti pelaajauransa vuonna 2017.

182 senttimetriä pitkä Delgado edusti kotimaassaan River Platen juniorijoukkuetta ja Chacarita Juniorsia. Hän siirtyi sveitsiläisseura Baseliin elokuussa 2003. Kausina 2006–2010 hän edusti turkkilaisseura Beşiktaşia ja kausina 2010–2013 Arabiemiraattien Al Jaziraa, kunnes hän uransa loppuvuosiksi palasi Baseliin. Hän voitti Sveitsin-mestaruuden kuusi kertaa ja Turkin-mestaruuden kerran.

Delgado on toisen tunnetun argentiinalaisjalkapalloilijan, Julio Hernán Rossin serkku.

## Lähteet

## Aiheesta muualla
*Delgadon tiedot Weltfussball-tietokannassa
Kielce

**Kielce** (puol. ; ) on Etelä-Puolassa sijaitseva kaupunki, jossa oli vuonna 2009 noin 202&nbsp;000 asukasta. Se on ollut Świętokrzyskien (*Pyhän Ristin*) voivodikunnan pääkaupunki vuodesta 1999, mitä ennen se sijaitsi Kielcen voivodikunnassa. Kaupunki sijaitsee keskellä Pyhän Ristin vuoristoa Silnicajoen varrella. Kaupungin merkittävin elinkeino oli aikaisemmin kalkkikiven louhinta, mutta nykyisin se on kaupan keskus.

## Historia
Ennen toista maailmansotaa kolmannes Kielcen asukkaista oli juutalaisia. Kielceen perustettiin  getto huhtikuussa 1941, joka likvidoitiin elokuussa 1942. Osa asukkaista surmattiin ja loput lähetettiin Treblinkaan. Vielä sodan jälkeenkin kaupungissa tapahtui 4. heinäkuuta 1946 pogromi, jossa tapettiin 35 ihmistä. Suuri osa puolanjuutalaisista pakeni sen vuoksi maasta.

Kielce oli vuosina 1975–1998 Kielcen voivodikunnan hallinnollinen keskus.

## Lelumuseo
Muzeum Zabawek on Puolan suurin leikkikalu- ja pelimuseo. Se sijaitsee torin laidalla kaupungin keskustassa.


Kuva:Panorama kielc z pierscienicy.jpg|Näkymä kaupunkiin.
Kuva:Kielce-karczowka.jpg|Luostari Kielcessä.
Kuva:Map of the center of Kielce.svg|Keskustan kartta.


## Lähteet

## Aiheesta muualla
Kuressaaren lentoasema

**Kuressaaren lentoasema**  sijaitsee Saarenmaan saarella Virossa, kolme kilometriä Kuressaaren kaupungista eteläkaakkoon. Lentoasemalla on kaksi asfalttipäällysteistä kiitotietä. Lentoaseman omistaa AS Tallinna Lennujaam.

## Historiaa

Lentoaseman ensimmäinen kiitotie rakennettiin 1930-luvun jälkipuoliskolla ja lentoasema avattiin virallisesti 6. maaliskuuta 1945. Lentoliikenne kasvoi voimakkaasti seuraavien vuosien aikana ja vuosina 1949–1953 välisenä aikana Kuressaaresta oli jopa 10–14 päivittäistä lentoa Tallinnaan. Uusi terminaalirakennus rakennettiin 1962. Kiitotietä pidennettiin vuonna 1976 ja samalla toinen kiitotie otettiin käyttöön. Terminaalirakennusta uusittiin viimeksi vuonna 2007.

Vuonna 2022 lentoaseman kautta kulki yhteensä 38&nbsp;749 matkustajaa.

## Lentoyhtiöt ja kohteet

Tarton lentoasemalta operoi kaksi lentoyhtiötä kahdella reitillä (tammikuu 2026).

## Lähteet

## Aiheesta muualla

*Kuressaaren lentoaseman verkkosivut
Informaatiofysiikka

**Informaatiofysiikka** on fyysikko John Wheelerin keksimä hypoteettinen käsite.

Informaatiofysiikan sanotaan olevan luonteeltaan liki panpsykismiä pyrkiessään tutkimaan sekä selvittämään miten ihmisen tietoisuudella voi olla yhteys ympäristön syvimpiin perusrakenteisiin.
Denis Tumasjan

**Denis Aleksandrovitš Tumasjan** (, s. 24. huhtikuuta 1985 Kiova, Ukrainan SNT, Neuvostoliitto) on venäläinen jalkapalloilija, joka edustaa lainalla Venäjän jalkapalloliigassa pelaavaa FK Ufaa. Hän on pelipaikaltaan keskuspuolustaja.

Tumasjan siirtyi 18-vuotiaana pietarsaarelaiseen JBK:iin, josta Hannu Touru nosti hänet FF Jaron joukkueeseen elokuussa 2004. Hän pelasi Veikkausliigassa vuonna 2004 viisi ottelua ja teki yhden maalin. Kaudella 2005 hän pelasi Jarossa 21 ottelua. Kaudeksi 2006 hän siirtyi Venäjän pääsarjassa pelanneeseen FK Torpedo Moskovaan arviolta 300 000 euron siirtosummalla. Tumasjan siirtyi kaudeksi 2009 FK Ural Jekaterinburgiin.
Ruhnun lentokenttä

**Ruhnun lentokenttä** () sijaitsee Ruhnun saarella, Virossa. Kenttä sijaitsee saaren eteläosassa. Sen ICAO-koodi on **EERU**; IATA-koodia sillä ei ole. Lentokenttää ylläpitää valtiollinen AS Tallinna Lennujaam.

Kentällä on yksi nurmipintainen kiitotie (13/31), jonka mitat ovat 600 × 20 m. Kiitotielle ei ole lähestymisvaloja. 

Ruhnulle on säännöllistä reittiliikennettä talvisin. Kaudella 2018–2019, lokakuun alusta huhtikuun loppuun, saksalainen FLN Frisia-Luftverkehr GmbH lentää torstaisin reitin Pärnu–Ruhnu–Kuressaare–Ruhnu–Pärnu.

## Lentoyhtiöt ja kohteet
### Reittilennot

## Lähteet

## Aiheesta muualla
*Ruhnun liikenneyhteydet kunnan verkkosivuilla
Berke-kaani

**Berke-kaani** (n. 1209–1266 Kurajoen ylityksessä, Tbilisi Georgia) oli Kultaisen ordan hallitsija vuosina 1257-1266, vanhemman veljensä Batu-kaanin ja tämän pojan Sartaqin jälkeen. Berken aikana Kultaisesta ordasta tuli Pyhän maan puolustaja, kun hän liittoutui mamelukkien kanssa mongoliheimolaisiaan vastaan.

## Tausta
Berke oli Tšingis-kaanin pojanpojanpoika ja Jotši-kaanin kolmas poika. Vuonna 1235 Berke liittoutui veljiensä Ordan ja Batun kanssa ja marssi valtavan, noin 150&nbsp;000 miestä käsittäneen armeijan kanssa Siperiasta Volgan Bulgariaan vuonna 1236 ja kiptšakkien maille, jotka he valtasivat. Seuraavaksi he valtasivat Venäjän ruhtinaskunnat ja hävittivät lukuisia Venäjän kaupunkeja maan tasalle.

Berke seurasi Batu-kaania Eurooppaan, jossa Unkari kuningaskunnan Béla IV:n armeija voitettiin Muhin taistelussa vuonna 1241. Suurkaani Ögödein kuoltua vuonna 1242 kaaniperheen jäsenet palasivat Mongoliaan valitsemaan suurkaania, joksi Berke veljineen kannatti Batua. Sen epäonnistuttua he palasivat Venäjälle, jonne perustettiin Kultaisen ordan valtakunta. Ögödein ja Jotšin perillisten vihanpidon vuoksi Kultainen orda ei yrittänyt enää vallata Eurooppaa, vaan kukin hallitsija pyrki varustautumaan sukulaistensa hyökkäyksen varalta.

## Valtakausi
Batun kuoltua vuonna 1255 hallitsijana oli vähän aikaa hänen perijänsä Sartaq, kunnes Berke-kaani tappoi Sartaqin ja sai vallan vuonna 1257. Berke oli kyvykäs hallitsija ja onnistui ylläpitämään ja vakauttamaan vastaperustettua Kultaista ordaa, yhtä Mongolivaltakunnan neljästä itsenäisestä osasta. Hän salli vuonna 1261 ortodoksisen hiippakunnan perustamisen Kultaisen ordan pääkaupunkiin Saraihin Kiovan metropoliitan alaisuuteen, vapautti kirkon verotuksesta ja sai islaminuskoisia oppineita tulemaan hoviinsa. 

Berke kääntyi islamiin ja oli ensimmäinen islaminuskoinen mongolihallitsija. Berke oli napit vastakkain Il-kaanien valtakunnan Hülegü-kaanin kanssa, joka oli hävittänyt Bagdadin vuonna 1258 ja murhannut kalifi Al-Musta'simin ja jonka aluelaajentumishalut Syyriassa ja Egyptissä uhkasivat Berken uskonveljiä. Konflikti kehittyi viimein avoimeksi sodaksi vuonna 1262. Hülegü kärsi tappion Pohjois-Kaukasuksella vuonna 1263, ja Berken veljenpoika Nogai murskasi hänen joukkonsa Terekjoella. Hülegü kuoli vuonna 1265 ja Berke itse seuraavana vuonna taistellessaan Hülegün poikaa Abaqa-kaania vastaan.

Berkeä seurasi Kultaisen ordan valtaistuimelle hänen veljenpoikansa Möngke Temür (1266-1280), joka jatkoi Berken politiikkaa mamelukkien kanssa liittoutumisessa ja Il-kaanien valtakunnan laajenemisen rajoittamisessa. Berken sota Hülegüä vastaan saattoi pelastaa loput Pyhästä maasta, kuten Jerusalemin ja Mekan, Bagdadin kokemalta tuholta.

## Lähteet
The Diplomats

**The Diplomats** on yhdysvaltalainen hip hop -ryhmä, joka on peräisin New Yorkin Harlemista. Ryhmä tunnetaan myös nimillä Dipset ja Byrdgang.

Cam'ronin ja Jim Jonesin perustamaan ryhmään kuuluvat nykyään myös Freekey Zekey, Juelz Santana, 40 Cal, J.R. Writer, Hell Rell ja Jha Jha. Ryhmä on julkaissut yhteensä neljä albumia ja on erityisen aktiivinen mixtapejen julkaisija. The Diplomatsilla on myös oma levy-yhtiö *Diplomat Records* sekä oma alkoholijuomamerkki, *Sizzurp*. Ryhmään on yhteydessä myös muita ryhmiä, kuten Purple City ja brittiläinen S.A.S..

## Diskografia
**Albumit:**
* Diplomatic Immunity (2003)
* Diplomatic Immunity 2 (2004)
* More Than Music, Vol.1 (2005)
* The Movement Moves On (2006)
* Diplomatic Ties (2018)

**Mixtapet:**
* The Diplomats Vol.1
* The Diplomats Vol.2
* The Diplomats Vol.3
* The Diplomats Vol.4
* The Diplomats Vol.5
* Dipset Byrdgang Vol.1: All Eyes On Zeke
* Dipset Byrdgang Vol.2: The New Season
* Sippin' On Sizzurp Volume 1
* Dipset Memorial Day Mixtape
* The Title Stays In Harlem
* Who Else But Us?

## Aiheesta muualla
* The Diplomatsin kotisivut
Paholaisen lampi

**Paholaisen lampi** (*Devil’s Pond*) on Joel Viertelin ohjaama yhdysvaltalainen elokuva vuodelta 2003. Sen pääosissa ovat Tara Reid ja Kip Pardue.

## Juoni
Kauniin Juliannen rikkaat vanhemmat haluaisivat tyttärensä avioituvan. Julianne meneekin naimisiin, mutta aviopuoliso Mitchillä on hämärä menneisyys. Julianne ihmettelee, kun Mitch haluaa häämatkalle syrjäiseen mökkiin keskelle järveä. He lähtevätkin, mutta pian Julianne saa huomata Mitchistä outoja puolia. Mitch nimittäin lupasi Juliannelle kännykän toimivan saarella, mutta niin ei olekaan.
28 päivää myöhemmin

**28 päivää myöhemmin** () on Danny Boylen ohjaama brittiläinen zombikauhuelokuva vuodelta 2002. Sen pääosissa näyttelevät Cillian Murphy, Naomie Harris, Megan Burns, Brendan Gleeson ja Christopher Eccleston.

Elokuvan jatko-osa *[[28 viikkoa myöhemmin]]* tuli ensi-iltaan Suomessa syksyllä 2007.

## Juoni

Elokuva alkaa Isossa-Britanniassa kolmen eläinaktivistin murtautuessa laboratorioon vapauttaakseen siellä olevat sairaat simpanssit. He kohtaavat laborantin, joka kertoo simpanssien kantavan keinotekoista virusta nimeltä "raivo". Laborantti yrittää estää aktivisteja vapauttamasta eläimiä, mutta herkästi pisaratartuntana leviävä virus pääsee vapaaksi. Virukseen sairastunut ihminen menettää sekunneissa vapaan tahtonsa joutuen silmittömän raivon valtaan ja alkaa metsästämään eläviä ihmisiä aikeinaan joko tartuttaa tai tappaa heidät.

28 päivää myöhemmin onnettomuuteen joutunut pyörälähetti Jim herää sairaalasta Lontoossa autuaan tietämättömänä epidemiasta ja huomaa koko kaupungin olevan autio. Ulkona tovin harhailtuaan tämä kohtaa kaksi selviytyjää Markin ja Selenan, jotka kertovat Jimille kaiken viime aikojen tapahtumista. Kolmikko etenee Jimin lapsuudenkotiin, jossa Mark saa syvän haavan raivotautisten hyökkäyksen seurauksena. Selena joutuu tappamaan hänet, minkä jälkeen hän ja Jim lähtevät jälleen matkaan.

Aamulla Jim ja Selena löytävät läheisestä kerrostalosta Frankin ja hänen tyttärensä Hannahin. He kuulevat radiosta sotilaiden hätäilmoituksen sekä lupauksen, että armeijalla on "vastaus epidemiaan". Saavuttuaan etuvartioasemaan ryhmä ei löydä etsimäänsä ja Frank saa tartunnan. Pian joukko sotilaita ilmestyy paikalle, eliminoi Frankin ja vie Jimin, Selenan ja Hannahin hyvin varusteltuun turvataloon. Sisällä majuri Henry West sotilaineen antavat hyvän kuvan itsestään, kunnes Jimille valkenee, että he aikovat käyttää Selenaa ja Hannahia hyväksi.

Jimin vastustettua sotilaita hänet viedään teloitettavaksi muurin reunalle, mutta pääsee pian karkaamaan. Hän palaa takaisin turvatalolle, tappaa Westin sotilaita ja vapauttaa sisään myös raivotautisen sotilaan. Jimin, Selenan ja Hannahin paetessa autoon, yllättää West kolmikon ja ampuu Jimiä vatsaan. Raivotautinen sotilas vetää Westin ulos autosta ja Hannah ajaa Selenan ja Jimin kanssa turvatalon porteista läpi.

Selena pelastaa Jimin kuolemalta ja hän herää pian pienestä maalaistalosta, jossa kolmikko on asunut jo hetken aikaa. Talon yli lentää hävittäjä, jolloin Jim, Selena ja Hannah vievät ulos suuren kankaasta tehdyn, huomiota herättävän kyltin. Pilotti kutsuu suomeksi lisäjoukkoja hakemaan heidät. 

Vaihtoehtoisessa lopussa elvytyksestä huolimatta Jim kuolee vammoihinsa.

## Näyttelijät

## Lähteet

## Aiheesta muualla
*
* Leffatykki.com-arvosteluja elokuvasta
Alvin Goldman

**Alvin Ira Goldman** (1938 – 4. elokuuta 2024) oli yhdysvaltalainen filosofi. Hän toimi filosofian professorina Rutgersin yliopistossa New Jerseyssä, Yhdysvalloissa. Aikaisemmin hän opetti Michiganin yliopistossa ja Arizonan yliopistossa. Goldman väitteli filosofian tohtoriksi Princetonin yliopistossa. Hänen puolisonsa oli filosofi Holly Smith Goldman. Goldmanin keskeisiä tutkimusalueita olivat tietoteoria, mielenfilosofia ja kognitiotiede.

Goldman korosti kognitiotieteen merkitystä tietoteorialle. Tässä hän edustai Quinen naturalisoitua tietoteoriaa. Goldman tutki erityisesti yhteisöllisen tietoteorian kysymyksiä ja sovelsi lähestymistapaansa tietoteoriaan muun muassa oikeustieteeseen (erityisesti näyttöön), äänestämiseen ja tiedostusvälineisiin.

Goldman yhtyi Quineen tieto-opissa siinä suhteessa, että kyvyttömyydestämme valita uskomusiamme seuraa, että tulisi keskittyä uskomusten syntymisen empiiriseen tutkimukseen. Hän kuitenkin erosi tässä Quinesta siinä, että hänen mukaansa tiedolliset asiat voivat silti olla normatiivisia eli ne eivät edellytä uskomusten tahdonalaisuutta. Tämä normatiivisuus viittaa tällöin asioiden totuudellisuuteen, joka on tapa arvottaa uskomuksia. 

## Julkaisuja
* *Action* (1965)
* *A Theory of Human Action* (1970)
* *Epistemology and Cognition* (1986)
* *Liaisons: Philosophy Meets the Cognitive and Social Sciences* (1991)
* *Philosophical Applications of Cognitive Science* (1993)
* *Readings in Philosophy and Cognitive Science* (editor), (1993)
* *Knowledge in a Social World* (1999)
* *Pathways to Knowledge: Private and Public* (2004)
* *Understanding Mind* (2005)
;Artikkeleita
* "What is Justified Belief?" in *Justification and Knowledge* (1979), s. 1–23.
* "A Causal Theory of Knowing" in *[[The Journal of Philosophy]]* v. 64 (1967), s. 335–372.

## Lähteet

## Aiheesta muualla
* Rutgersin yliopiston esittelysivu ja lista julkaisuista
Seppo Nikkilä

**Seppo Tapani "Nikki" Nikkilä** (s. 23. joulukuuta 1936 Tampere) on suomalainen entinen jääkiekkohyökkääjä.

Nikkilä edusti SM-sarjassa Kooveeta vuosina 1955-1969 ja voitti joukkueen ainoan Suomen-mestaruuden vuonna 1968. Nikkilä pelasi yhteensä 203 ottelua, joissa hän saavutti tehopisteet 91+106.

A-maajoukkueessa Nikkilä pelasi 63 ottelua ja keräsi niissä tehopisteet 17+17. Maailmanmestaruuskisoihin hänet valittiin kolme kertaa ja olympialaisiin kerran. (Innsbruck, 1964).

Pääsarjatasolla Nikkilä pelasi myös lentopalloa, jossa hän edusti Järvensivun Kisaa. Jalkapalloa hän pelasi maakuntasarjassa.

## Saavutukset ja palkinnot
*1 Euroopan-mestaruuskilpailujen hopea (vuonna 1962)
*1 Suomen-mestaruus (vuonna 1968)
*3 SM-hopeaa (vuosina 1959, 1962, 1964) ja 2 SM-pronssia (vuosina 1960, 1961)
*1 Suomen Cup -mestaruus (vuonna 1968)
*SM-sarjan paras pistemies (vuonna 1964)
*SM-sarjan syöttöpörssin voittaja (vuosina 1964 ja 1965)
*SM-sarjan tähdistökentällisessä (vuonna 1964)
*Suomen Jääkiekkoleijona #45

## Tilastot

## Lähteet
* Urheilumuseo: Suomen Jääkiekkoliiton mestaruussarjan ja Suomen A-maajoukkueen digitoidut ottelupöytäkirjat. Urheilumuseon arkiston hakupalvelu 
*
*Rantala, Risto, Siukonen, Markku, Tukiainen, Sappo (vastaavat toimittajat): *Urheilumme Kasvot Osa 3: Palloilu.* Jyväskylä, Oy Scandia Kirjat Ab, 1973.
*Nikkilän tiedot Jääkiekkomuseon sivulla
*Eurohockeyn tilastosivu

### Viitteet
Jättipihta

**Jättipihta** (*Abies grandis*) on ainavihanta havupuu, jota tavataan Yhdysvaltain luoteisosissa ja ympäröivillä alueilla merenpinnan tasolta aina 1&nbsp;800 metrin korkeuteen saakka. Jopa 80-metriseksi kasvava jättipihta on pihtalajeista suurikokoisin.

## Kuvaus

Jättipihta kasvaa yleensä 40–70 metriä korkeaksi, joskus jopa 80-metriseksi. Rungolla on paksuutta suurimmillaan kaksi metriä. Puu on muodoltaan yleensä kartiomainen, muuttuen epäsäännöllisemmäksi vanhemmiten. Alemmat oksat yleensä nuokkuvat alaspäin.  Laji on verraten lyhytikäinen suureksi havupuuksi, kuten pihdat yleensäkin, ja elää harvoin yli 300 vuotta.

Jättipihdan neulasmaiset lehdet ovat 2–6 senttimetriä pitkiä ja noin kaksi millimetriä leveitä. Lehdet ovat asettuneet kahteen riviin vaakasuuntaisesti ja versot haarautuvat vastakkaisesti vaakasuuntaisesti, antaen oksille litteän muodon. Käpyjen pituus on 6–12&nbsp;cm, niissä on 100–150 suomua ja ne murenevat kypsyttyään, noin puoli vuotta pölytyksen jälkeen vapauttaen siemenet. 6–8 millimetriä pitkät soikeat siemenet ovat siivekkäitä.

## Levinneisyys ja elinympäristö
Lajia tavataan Pohjois-Amerikan länsirannikolla, Kanadassa Brittiläisessä Kolumbiassa sekä Yhdysvalloissa Montanassa, Idahossa, Washingtonissa Oregonissa ja Kaliforniassa. Puu viihtyy rannikon ja vuoristojen kosteissa metsissä. Alueensa pohjoisosissa se saattaa kasvaa aivan merenpinnan tasolla, eteläosissa jopa 1&nbsp;800 metrin korkeudella. Jättipihta viihtyy puolivarjoisilla paikoilla ja kestää hyvin erittäin varjoisiakin paikkoja, joskin kasvaa selvästi hitaammin vähemmässä valossa.

## Käyttö
Jättipihdan puuaines on verraten haurasta, ja puuta käytetään lähinnä paperiteollisuudessa. Lajia käytetään myös koristepuuna lauhkeilla vyöhykkeillä, Suomessa se on kestävä vain aivan etelärannikolla. Lisäksi se on läntisessä Pohjois-Amerikassa suosittu joulukuusena.

## Lähteet

## Aiheesta muualla
* Suomen Lajitietokeskus: Jättipihta – ''Abies grandis''
WizKids Games

**WizKids Games** on yhdysvaltalainen pääasiassa miniatyyripeleihin keskittyvä yhtiö.

## Historia
Jordan Weisman perusti WizKids yrityksen vuoden 2000 heinäkuussa. Yhtiön perusti pelisuunnittelija Jordan Weisman. Hänen tarkoituksenaan oli perustaa yritys, joka tekisi perinteisestä miniatyyripelaamisesta entistä nauttivampaa, ja luoda pelejä, jotka olisivat edullisia ja heti pelattavissa.

WizKids kehitti uuden tavan pelata miniatyyreillä, kunkin hahmon tiedot olivat painettuina hahmon pohjaan, jolloin erillisiä kirjoja ja tauloita ei tarvittu.

New Yorkista kotoisin oleva Topps osti WizKids:in vuonna 2003. Michael Eisnerin omistama The Tornante Company ja Madison Dearborn Partners ostivat Toppsin toiminnan vuonna 2007.

NECA osti WizKids:in vuonna 2009.

## Pelit
WizKids:in ensimmäinen peli *Mage Knight* julkaistiin ensimmäinen päivä marraskuuta 2000. Uutta pelissä olivat helposti koottavat ja valmiiksi maalatut miniatyyrit. Nyt pelaajat pystyivät keskittymään peliin tarpeeksi, ja aloittamaan pelit nopeasti. Peliin on julkaistu kolme lisäosaa (*The Lost Legion*, *Krang* ja *Shades of Tezla*).

WizKids on tehnyt monta suosittua pelia Mage Knightin jälkeen. *HeroClix* keskittyi Marvelin sarjakuvahahmoihin, *MechWarrior*-pelissä pelaajat käyttävät miniatyyrirobotteja vihollista vastaan ja *MLB SportsClix* teki pelaajasta oman baseball-joukkueen valmentajan.

Pirates CSG oli WizKidsin ensimmäinen koottava miniatyyri strategiapeli. Siinä pelaajat käyttivät muovikorteista irrotettavia, valmiiksi maalattuja ja helposti koottavia miniatyyrilaivoja. *RocketMen* jatkoi koottavien miniatyyripelien sarjaa taisteluilla avaruudessa. *Tsuro*, Wizkidsin ensimmäinen lautapeli toi pelaajille elegantin strategiapelin vauhdikkaimmassa muodossa.

## Lähteet

## Aiheesta muualla
* WizKids.com
Samuli Paronen

**Samuli Paronen** (23. toukokuuta 1917 Virolahti &ndash; 26. elokuuta 1974 Hämeenlinna) oli suomalainen kirjailija, taidemaalari ja työmies. Vaikka vaatimattomissa oloissa elänyt Paronen julkaisi esikoisteoksensa vasta 47-vuotiaana ja kuoli jo 57-vuotiaana, hän ehti kirjoittaa arvostetun tuotannon: kahdeksan romaania, novellikokoelman ja aforismikokoelman *[[Maailma on sana]]*, josta hänet parhaiten tunnetaan.

## Elämä ja ura

Paronen syntyi Virolahden Ravijoen kylässä ja oli vanhempiensa Väinö Parosen ja Ida o.s. Tasan ainoa lapsi. Suutari-isä oli ollut perustamassa paikallista työväenyhdistystä ja punakaartin jäsenenä osallistui Suomen sisällissotaan. Väinö Paronen ei osallistunut väkivaltaisuuksiin tai taistelutoimiin, mutta hänet vangittiin toukokuussa 1918. Hän kuoli Tammisaaren vankileirillä saman vuoden elokuussa.

Ompelutöillä itsensä ja poikansa elättänyt äiti puolestaan kuoli influenssaan vuonna 1932. Näin Samuli Paronen jäi orvoksi 14-vuotiaana. Paroselle määrättiin holhooja, mutta hän jäi kuitenkin asumaan kotimökkiinsä.

Kansakoulun jälkeen Paronen elätti itsensä työmiehenä lähinnä metsä- ja maataloustöissä. Vuonna 1935 hän pestautui holhoojansa luvalla merimieheksi, minkä jälkeen hän oli kesät sillilaivoilla ja talvet rakennustyömailla. Helsingissä asuessaan Paronen meni naimisiin vuonna 1937 vuokraemäntänsä Aino Meurosen kanssa, joka oli häntä 20 vuotta vanhempi. Avioliitto jäi lapsettomaksi.

Eri paikoissa asuttuaan hän osti vuonna 1950 vaimonsa kanssa Janakkalasta maatilan. Siellä hän kirjoitti esikoisromaaninsa *Kesä Aataminkylässä*.

Vuodesta 1964 lähtien Paronen asui osa-aikaisesti Riihimäellä ja muutti sinne pysyvästi vuonna 1968. Riihimäkeläiset tunnistivat Parosen pitkän ja kumaraisen hahmon isosta mustasta huopahatusta, joka peitti tummat tuuheat hiukset. Samuli Paronen oli tuttu näky Riihimäellä, sillä hän istuskeli mielellään puistoissa ja lukusaleissa, asemakahvilassa kahvilla tai syömässä. Hän hankki lisätienestiä rakennuksilla apumiehenä. 

Paronen kuoli keuhkosyöpään 1974 Ahveniston sairaalassa.

Ravijoen kylässä on Parosen mukaan nimetty Samuli Parosen tie.

## Teokset
* *Kesä Aataminkylässä* (1964)
* *Kuolismaantie* (1967)
* *Lallinkorven leipä* (1968)
* *Tämä on huone 8* (1968)
* *Kaivos* (1970)
* *Huone puutalossa* (1971)
* *[[Laiva (kirja)|Laiva]]* (1972)
* *[[Kapina (vuoden 1973 kirja)|Kapina]]* (1973)
* *Kortteeri* (1974)
* *[[Maailma on sana]]* (1974)
* *Testamentti : Jälkeenjääneitä mietteitä* (2000)

## Samuli Paronen -palkinto
Samuli Paronen -palkinto myönnetään ansioista aforistiikan alalla. Palkinto jaettiin ensimmäisen kerran vuonna 2006. Palkinnon jakaa Suomen aforismiyhdistys.

## Lähteet
*Yrjö Hosiaisluoma: *Järjestyksen kourista vapauden valtakuntaan: Samuli Parosen elämä, tuotanto ja yhteiskuntakritiikki*. SKS, Helsinki 1990.

### Viitteet

## Lähteitä ja aiheesta muualla

*Elämänvaiheita 
*Samuli Parosen aforismeja 
*Samuli Parosen seura
*Hannu Mäkelä: *Samuli*. Otava, Helsinki 2006.
*Kalevi Seilonen: Parosen maailmasta. *Parnasso* 1983:1.
*Yrjö Varpio: Kirjailija muuttuvassa maailmassa. *Parnasso* 1974:2.
Tetrakromaattinen värinäkö

**Tetrakromaattinen värinäkö** eli **nelivärinäkö** on kyky havaita värejä neljällä eri silmän verkkokalvolla olevalla valoa aistivalla tappisolutyypillä. Se on yleinen monella eläimellä, mutta harvinainen ihmisellä.

## Ihmisellä
Joillakin värisokeutta aiheuttavaa alleelia kantavilla naisilla voi olla tavanomaisten kolmen tappisolutyypin lisäksi poikkeava neljäs tappisolutyyppi, joka on herkkä pitkäaaltoiselle valolle. Tavallisesti tällainen poikkeama ei kuitenkaan anna henkilölle nelivärinäköä.

Erään arvion mukaan naisista noin 2–3 prosentilla on tetrakromaattinen näkö, jolloin he saattavat voida nähdä jopa 100 miljoonaa eri väriä.

Nelivärinäkö saa henkilön näkemään värisävyjä, joita muut ihmiset eivät näe. Hän näkee myös erilaisina sellaiset värit, joita tavalliset ihmiset pitävät samana värinä. Tämän seurauksena nelivärinäköinen henkilö voi suunnittelijana valita värejä, jotka hänestä itsestään näyttävät kirkkailta mutta tavallisten ihmisten silmissä himmeiltä, tai väriyhdistelmiä, joista kuviot eivät erotu.

## Eläimillä

Monilla linnuilla, matelijoilla ja makean veden kaloilla sekä esimerkiksi joillain perhosilla on nelivärinäkö.

## Katso myös
* Concetta Antico

## Lähteet
Amiraliteetin piiri

**Amiraliteetin piiri** () on hallintopiiri Pietarin kaupungin keskustassa Venäjällä. Koillisessa se rajoittuu Keskustan piiriin, kaakossa Moskovan piiriin, lounaassa Kirovin piiriin sekä luoteessa Nevaan ja Vasilinsaaren piiriin. Asukkaita on 154&nbsp;900 henkeä (vuonna 2008).

## Kunnat
Amiraliteetin piiri jakautuu kuuteen kuuteen kuntaan (kaupunginosaan):
* Kolomna (Коло́мна)
* Sennoi (Сенно́й)
* Amiraliteetti (Адмиралте́йский)
* Semenovski (Семёновский)
* Izmailovskoje (Изма́йловское)
* Jekateringofski (Екатеринго́фский), ent. 6. kunnallishallintoalue

Piirihallinnon päämies on Aleksandr Ljubimov.

## Lähteet

## Aiheesta muualla
* Amiraliteetin piiri Pietarin virallisella sivustolla
Vasilinsaaren piiri

**Vasilinsaaren piiri** tai **Hirvisaaren piiri** () on yksi Pietarin 18 hallintopiiristä. Piiri sijaitsee kaupungin keskustassa. Siihen kuuluu kaksi Nevan suistossa Suuren ja Pienen Nevan välissä sijaitsevaa suurta saarta,  Vasilinsaari ja Alaissaari, joita erottaa vain kapea Smolenka-joki. Lisäksi piiriin kuuluu pieni Sernyi-saari Pienessä Nevassa. Piiri rajoittuu pohjoisessa Petrogradin ja etelässä Amiraliteetin piiriin. Piirissä on noin 200 000 asukasta.

## Kunnallishallintoalueet
Vasilinsaaren piiri jakautuu viiteen kunnallishallintoalueeseen, jotka ovat asemaltaan Pietarin keskustan kaupunginosia. Kunnallishallintoalueet ovat

* 7. kunnallishallintoalue (7. муниципальный округ)
* Vasiljevski (Васильевский)
* Gavan (Гавань) 
* Morskoi (Морской округ)
* Alaissaari - Ostrov Dekabristov (Остров Декабристов) (ent. 11. kunnallishallintoalue) 

## Lähteet
Lunda Sul

**Lunda Sul** on Angolan maakunta, joka sijaitsee maan koillisosassa. Sen pinta-ala on 77&nbsp;637 neliökilometriä ja siellä asui vuoden 2019 arvion mukaan 629&nbsp;213 asukasta. Maakuntakeskus on Saurimon kunta ja kaupunki.

Naapurimaakuntia ovat Moxico Leste ja Moxico etelässä, Bié lounaassa, Malanje lännessä ja Lunda Norte pohjoisessa. Idässä Lunda Sulin maakunta rajautuu Kongon demokraattiseen tasavaltaan. 

Lunda Sulissa viljellään riisiä, maniokkia ja viljaa sekä louhitaan timantteja, mangaania ja rautaa.
Saurimossa on maakunnallinen, kansalliseen kakkostasoon kuuluva Saurimon lentoasema . Uusi 260 kilometrin rautatieyhteys maan pääradalta Benguelan rautatieltä Luenasta on rakenteilla (2025).

## Kunnat

Ennen vuoden 2024 aluehallinnon uudistusta, Lunda Sul oli jaettu neljään kuntaan: Cacolo, Dala, Muconda ja Saurimo. 

### Kunnat 2024–
Maakunta on jaettu paikallishallintoa varten 14 kuntaan (municípios) ja neljään kunnanosaan (comunas). Vuoden 2024 aluehallintouudistuksessa aiempia kunnanosia kohotettiin paikallishallinnollisesti itsenäisiksi uusiksi kunniksi. Muutoksen seurauksena kuntien (municípios) lukumäärä kasvoi. Aiempien kuntien pinta-alat ja asukasluvut supistuivat merkittävät aluemenetysten johdosta. Vuonna 2025 kunnat ovat kuntaluokittelun mukaan (A on korkein ja E alin kuntaluokka): 

## Lähteet
Hermanni Vuorinen

**Hermanni Karl Anton Vuorinen** (s. 27. tammikuuta 1985 Pori) on entinen suomalainen jalkapalloilija. Hän oli pelipaikaltaan hyökkääjä, mutta uransa alussa pelasi enimmäkseen keskuspuolustajana.

## Ura
Vuorinen aloitti uransa FC Jazzissa 7-vuotiaana ja kuului seuran kaikkien aikojen parhaaseen ikäluokkaan, joka voitti ensimmäisenä porilaisjoukkueena B-juniorien Suomen mestaruuden. Vuorisen ohella joukkueeseen kuuluivat muun muassa Matti Lähitie, Samu Ruisniemi ja Toni Junnila. 

Suomen nuorten maajoukkueissa 22 ottelua pelannut Vuorinen siirtyi vain 17-vuotiaana Saksaan, SV Werder Bremenin organisaatioon, jossa hän pelasi amatöörijoukkueen otteluita. Melko lyhyeksi jääneen Saksan-visiitin jälkeen hän palasi Suomeen, tällä kertaa AC Allianssin joukkueeseen, ja sieltä puolentoista vuoden jälkeen Honkaan kesken kauden 2005. Honka nousi tuon kauden päätteeksi Veikkausliigaan, ja aloitti kauden 2006 erittäin vakuuttavasti. Vuorinen oli suuressa roolissa Hongan menestyksessä tehtyään 17 liigaottelussa peräti 16 maalia. Elokuussa 2006 uutisoitiin, että vastikään jatkosopimuksen allekirjoittanut tähtihyökkääjä on myyty norjalaiseen Fredrikstadiin.  Huolimatta siitä, että Vuorinen siirtyi kesken kauden Fredrikstadiin, hän voitti Veikkausliigan maalikuninkuuden 2006.

Vuorinen ei murtautunut norjalaisseuran pelaavaan kokoonpanoon ja kesällä 2007 hänet lainattiin takaisin Suomeen HJK:n riveihin. HJK sai osto-option vuokrasopimukseen. Vuokrasiirron yhteydessä uutisoitiin, että Fredrikstadin pitää maksaa FC Hongalle vielä toinen osa siirtosummasta, noin 200&nbsp;000 euroa. Vuorinen teki heti ensimmäisessä pelissä HJK:n riveissä maalin ja toisessa pelissä hattutempun HJK:n voittaessa MyPan 5–0. Sen jälkeen maalihanat tyrehtyivät ja nuo neljä maalia jäivät Vuorisen ainoiksi liigakaudella. Kauden jälkeen HJK ilmoitti, että se ei käytä osto-optiotaan Vuoriseen eikä hän jatka joukkueessa. Keväällä 2008 Vuorinen kirjoitti vuoteen 2010 asti ulottuvan sopimuksen vanhan seuransa Hongan kanssa. Hongassa Vuorinen teki kaudella 2008 yhdeksän maalia ja kaudella 2009 hänet kruunattiin Veikkausliigan maalikuninkaaksi 16:lla maalilla. Kauden 2010 elokuussa hän siirtyi Hongasta belgialaiseen Charleroihin. Vuorinen ehti viimeistellä kuusi liigamaalia ennen siirtoaan.

Elokuussa 2012 Vuorinen palasi Honkaan loppukaudeksi. Huhtikuussa 2013 hän ilmoitti lopettavansa uransa loukkaantumisten vuoksi.

## Meriitit
* Norjan Cup 2006
* BV Cup 2006
* Veikkausliigan maalikuninkuus 2006 ja 2009

## Lähteet
Daniel Borimirov

**Daniel Borimirov** (, s. 15. tammikuuta 1970 Vidin, Bulgaria) on bulgarialainen jalkapalloilija, joka edusti pitkään Levski Sofiaa sekä vuodet 1995–2003 saksalaista TSV 1860 Müncheniä. Saksan Bundesliigassa hän pelasi 214 ottelua. Hänen pelipaikkansa oli hyökkääjä.

Bulgarian maajoukkueessa Borimirov pelasi 67 ottelua ja teki niissä viisi maalia vuosina 1993–2005. Borimirov edusti maataan muun muassa MM-kilpailuissa 1994 ja 1998 sekä EM-kilpailuissa 1996 ja 2004.

## Lähteet

## Aiheesta muualla
* Borimirov Yahoo! Sportin tietokannassa 
* Profiili LevskiSofia.info -sivustolla
Iso-Belt

**Iso-Belt** () on Tanskan saarten, Fynin ja Sjællandin, välissä sijaitseva salmi. Se on levein Tanskan salmista. Iso-Belt on 64 kilometriä pitkä ja leveys kapeimmassa kohdassa on 20 kilometriä.

Sana *belt* on latinan sanan *balteus* ’vyö’ (myös sanan Baltia) sukulaissana. Germaanisissa kielissä se tarkoittaa vanhastaan merensalmea. Islantilaisessa saagassa tavataan Tanskan salmiin viittaava nimi, Beltisund, jo 1200-luvulla. Vuonna 1660 eräs saksankielinen kartta liittää sanan eteen jo suureen kokoon viittaavan etuliitteen, kirjaamalla muodon *Der Grosse Beldt*.

Salmen läpi kulkee yli 20 metrin syvyinen laivaväylä, ja näin ollen se on tärkein merireitti Itämeren ja Pohjanmeren välillä. Salmi on muun muassa kampelan, meritaimenen, turskan ja nokkakalan elinympäristöä.

Vuonna 1997 salmen yli avattiin kaksiosainen Ison-Beltin silta, joka yhdistää Fynin ja Sjællandin saaret Sprogøn saaren kautta. Fynistä Sprogøhön kulkee matala auto- ja rautatiesilta (läntinen silta). Sprogøltä Själlannille vie siltayhdistelmä (itäinen silta), joka on 6&nbsp;790 metriä pitkä. Siltayhdistelmän keskellä on riippusilta, jonka alituskorkeus on 65 metriä merenpinnasta. Sillan ylitys on maksullista. Esimerkiksi enintään 3,5 tonnia painavan henkilöauton ylitysmaksuna perittiin 33 euroa kesällä 2015. Rautatie kulkee itäisen Sprogøltä Själlannille tunnelissa.

## Suomen ja Tanskan välinen riita 1991–1992

Ison-Beltin sillan rakentamisen alettua 1991 Suomi haastoi Tanskan kansainväliseen tuomioistuimeen vapaan kauttakulkuoikeuden rikkomisesta, koska sillan valmistuttua Rauma-Repola Oy:n valmistamat öljynporauslautat eivät olisi mahtuneet kulkemaan sillan ali. Suomi veti riidan pois ennen pääkäsittelyä, koska Tanskan pääministeri oli puhelinneuvottelussa suostunut maksamaan korvauksia Suomen valtiolle siitä, että Rauma-Repola muuttaa lauttojen tuotantotapaa sellaiseksi, että ne voidaan kuljettaa sillan ali. Suomen asiamiehenä jutussa oli Martti Koskenniemi.

## Lähteet
Lunda Norte

**Lunda Norte** on Angolan maakunta, joka sijaitsee maan koillisosassa. Sen pinta-ala on 103&nbsp;760 neliökilometriä ja siellä asui vuoden 2019 arvion mukaan noin miljoona asukasta. Maakuntakeskus on Dundo. 

Naapureina ovat Angolan Lunda Sulin maakuntia etelässä ja Malanjen maakunta lännessä sekä Kongon demokraattinen tasavalta pohjoisessa ja idässä. 

Lunda Norten väestö koostuu erityisesti cokweista, lundista ja monista muista heimoista. 

Luanda Nortessa on suuria timanttiesiintymiä. Dundossa on maakunnallinen Dundon lentoasema (DUE/FNDU).

## Kunnat
Ennen Angolan vuoden 2024 aluehallinnollista uudistusta maakunta oli jaettu kymmeneen kuntaan.

### Kunnat 2024–
Maakunta on jaettu paikallishallintoa varten 19 kuntaan (municípios) ja 20 kunnanosaan (comunas). Vuoden 2024 aluehallintouudistuksessa aiempia kunnanosia kohotettiin paikallishallinnollisesti itsenäisiksi uusiksi kunniksi. Muutoksen seurauksena kuntien lukumäärä kasvoi. Aiempien kuntien pinta-alat ja asukasluvut supistuivat merkittävät aluemenetysten johdosta. Vuonna 2025 kunnat ovat kuntaluokittelun mukaan (A on korkein ja E alin kuntaluokka): 

## Lähteet
Tamtam

**Tamtam** (myös **tam-tam**) on halkaisijaltaan suurikokoinen, pronssista (kuparin ja tinan metalliseos) valmistettu metallinen lyömäsoitin, joka on kooltaan yli 75 senttimetriä. Siinä on taaksepäin käännetyt leveät reunat. Ne on ripustettu metalliseen kehykseen köysillä.

Tamtamia soitetaan pehmustetulla nuijalla. Sen soittaja seisoo hieman tamtamista sivussa ja sen eri kohdista tulee hieman erilaisia ääniä. Sitä käytetään usein musiikin kohokohtien korostamiseen yhdellä voimakkaalla lyönnillä, mutta joskus soittajat lyövät useita vaimeampia lyöntejä ennen voimakasta lyöntiä. Joskus soittajan pitää vaimentaa ääni ennen kun se vaimenee luonnollisesti.

Tiedot tamtamin alkuperästä ovat epävarmoja, mutta sen uskotaan syntyneen Tiibetin ja Myanmarin välisellä alueella 500-luvulla. Se on perinteinen osa kaakkoisaasialaista ja varsinkin kiinalaista musiikkikulttuuria. Länsimaihin tamtam on levinnyt jo satoja vuosia sitten, ja 1900-luvusta lähtien sitä on käytetty myös orkesterimusiikissa. Tamtam sekoitetaan hyvin usein gongiin, koska ne näyttävät hieman toisiltaan, mutta tamtamissa ei ole keskellä kohoumaa niin kun gongissa on. Siinä missä gongi on säveltasoltaan viritetty, tamtamin ääni on hyvin epämääräinen sekoitus sekä hyvin matalia että hyvin korkeita taajuuksia. Tamtam on myös kooltaan gongia suurempi.

## Lähteet
Viipurin piiri (Pietari)

**Viipurin piiri** () on hallintopiiri Pietarissa. Se sijaitsee Pietarin keskustasta pohjoiseen sektorimaisena alueena.

## Kunnallishallintoalueet
Viipurin piiri jakautuu kahdeksaan kunnallishallintoalueeseen. Niistä Levassova ja Parkala ovat asemaltaan taajamia ja loput ovat Pietarin keskustan kaupunginosia. Kunnallishallintoalueet ovat:

* Sampsonijevskoje (Сампсониевское)
* Svetlanovskoje (Светлановское)
* Sosnovskoje (Сосновское)
* 15. kunnallishallintoalue (15. муниципальный округ)
* Sergijevskoje (Сергиевское)
* Suvala-Ozerki (Шувалово-Озерки)
* Levassova (Левашово)
* Parkala (Парголово)
* Parnas (Парнас)

## Lähteet
Louis Washkansky

**Louis Washkansky** (1914 Liettua – 21. joulukuuta 1967) oli ensimmäinen ihminen, jolle tehtiin sydämensiirto.

Washkansky oli syntyjään Liettuan juutalainen, joka muutti Etelä-Afrikkaan 9-vuotiaana vuonna 1922. Hänestä tuli ruokatavarakauppias Kapkaupunkiin. Washkansky palveli toisen maailmansodan aikana Pohjois-Afrikassa. Sodan jälkeen hän avioitui.

Washkansky oli kova urheilija, hän pelasi jalkapalloa, ui ja nosti painoja. Myöhemmin hänen terveytensä kuitenkin huononi ja hän kärsi diabeteksestä ja sydänsairauksista. 

Washkanskylle tehtiin sydämensiirto 3. joulukuuta 1967 Groote Schuurin sairaalassa Kapkaupungissa. Uusi sydän oli saatu juuri auto-onnettomuudessa vakavasti loukkaantuneelta Denise Darvallilta. Sydämensiirtoleikkausta johti eräs Etelä-Afrikan tunnetuimmista lääkäreistä, kirurgi Christiaan Barnard. Washkansky selviytyi leikkauksesta ja eli 18 päivää, kunnes menehtyi keuhkokuumeeseen, joka johtui hänen immuunipuolustusta heikentävästä lääkityksestään.

## Lähteet
Kalininin piiri (Pietari)

**Kalininin piiri** () on hallintopiiri Pietarissa. Se sijaitsee Pietarin keskustan koillispuolella. Piirin pinta-ala on noin 40 neliökilometriä ja asukasluku noin 457&nbsp;000 (2010).

## Kunnallishallintoalueet
Kalininin piiri jakautuu seitsemään kunnallishallintoalueeseen, ja ne ovat asemaltaan Pietarin kaupunginosia. Kunnallishallintoalueet ovat

* Rastaala - Graždanka (Гражданка)
* Akademitšeski (Академический)
* Suomi - Finljandski (Финляндский)
* 21. kunnallishallintoalue (21. муниципальный округ)
* Piskarjovka (Пискарёвка)
* Severnyi (Северный)
* Prometei (Прометей).

## Lähteet
Teuvo Myyryläinen

**Teuvo Myyryläinen** (17. joulukuuta 1923 Lappee – 4. lokakuuta 1997 Lappeenranta) oli suomalainen jääkiekkovalmentaja ja -vaikuttaja.

Myyryläinen oli yksi lappeenrantalaisseura SaiPan perustajista vuonna 1948. Hän oli myös yksi seuran varhaisista taustavaikuttajista. SaiPan päävalmentajana Myyryläinen toimi 1959–1964, 1967–1969 ja vielä 1985–1986. Hän on toiminut myös itäsuomalaisten KooKoon ja Jukurien valmentajana.

Myyryläinen teki pitkän uran Suomen Jääkiekkoliiton liittohallituksessa, jossa istui vuodet 1960–1975. Hän ehti toimia myös 15 vuotta Jääkiekkoliiton valmennus- ja koulutusvaliokunnassa.

Puolustusvoimissa Myyryläinen oli neljä vuotta urheilujoukkojen jääkiekkokouluttajana.

Myyryläinen on Jääkiekkoleijona numero 46.

## Lähteet
* 
*Myyryläisen tiedot Jääkiekkomuseon sivulla
* KooKoo kausi kaudelta
* Jukurien historia
FK Lutš-Energija Vladivostok

**Futbolnyi klub Lutš-Energija Vladivostok** on jalkapalloseura Vladivostokista, Venäjältä. Seura nousi kaudeksi 2006 Venäjän pääsarjaan. Se tunnettiin vuoteen 2003 pelkästään Lutšina ennen sponsorisopimusta Dalenegro-energiayhtiön kanssa. 

## Historia
Lutš osallistui ensi kertaa Neuvostoliiton sarjoihin vuonna 1958, jolloin se pelasi kaukoidän B-sarjassa. Se voitti sarjan vuonna 1965 ja nousi A-sarjaan. Lutš pelasi alueellisessa sarjassa vuoteen 1972 saakka, mistä lähtien vuoteen 1991 saakka se pelasi Neuvostoliiton kakkosliigan itälohkossa. Seuran paras saavutus oli kakkossija vuonna 1984.
Vuonna 1992 Lutš voitti kakkosliigan itälohkon ja nousi ykkösdivisioonaan, mistä se putosi heti. Vuonna 1997 se putosi kakkosdivisioonaan, mistä se nousi takaisin ykkösdivisioonaan vuonna 2003 ja korkeimmalle sarjatasolle vuonna 2005 voitettuaan ykkösdivisioonan mestaruuden.

Vladivostokin sijainti kaukana idässä tuottaa jatkuvasti ongelmia vierasjoukkueille. Lutšin kotiottelua FK Zenit Pietaria vastaan oli lähtenyt katsomaan kolme Zenitin fania, jotka ajoivat 15&nbsp;000 kilometriä halki maan ja joutuivat jättämään Vladivostokiin Honda Civicinsä, joka oli hajonnut saamastaan rääkistä. Fanit palasivat kotiin Pietariin junalla. Zenit palkitsi faninsa lahjoittamalla heille uuden auton.http://www.fc-zenit.ru/eng/news.phtml?month=10.2006

## Aiheesta muualla
* Virallinen sivu
Kaksimetallikanta

**Kaksimetallikanta** (**bimetallijärjestelmä**, **bimetallismi**) on rahajärjestelmä, joka perustuu kahteen arvometalliin, tyypillisesti kultaan ja hopeaan. Kaksimetallikanta oli käytössä muun muassa vuonna 1865 perustetussa latinalaisessa rahaliitossa.

Kaksimetallikannan ongelmana on kiinteä vaihtosuhde metallien välillä, jonka vuoksi järjestelmää on vaikea ylläpitää, kun metallien todellinen markkina-arvo vaihtelee kysynnän ja tarjonnan mukaan.

## Lähteet
Jorma Suokko

**Jorma Ilmari Suokko** (s. 27. toukokuuta 1940 Tampere) on suomalainen entinen jääkiekkopuolustaja ja -valmentaja.

Suokko oli SM-sarjassa Kooveen luottopuolustajia kaudet 1958–1969. Hän oli hyökkäykseen panostavan joukkueen alakerran tuki. Suokko oli voittamassa 1968 Kooveen historian ainoata Suomen mestaruutta. SM-sarjassa Suokon saldoksi jäi 43&nbsp;+&nbsp;52&nbsp;=&nbsp;95 pistettä 202 ottelussa.

Suokko edusti Suomea kolmissa MM-kisoissa (Geneve ja Lausanne 1961, Colorado Springs 1962, Tukholma 1963) ja Innsbruckin olympialaisissa 1964. . Yhteensä hän pelasi 68 A-maaottelua.

Koovee-uransa jälkeen Suokko siirtyi Vaasan Sportin pelaajavalmentajaksi ja nosti joukkueen aina liigaan asti. Liigassa hän toimi Sportin valmentajana. Suokon johdolla jalkapallokaupunkiin luotiin pohjat menestyvälle jääkiekkoseuralle.

## Palkinnot ja saavutukset
* 1 Suomen mestaruus (1968)
* 3 SM-hopeaa ja 2 -pronssia
* Lynces Academicin parhaan puolustajan patsas (1962)
* Valinta SM-sarjan All Stars -kentälliseen (1962)
* Suomen Jääkiekkoleijona #47

## Lähteet
*
* 
*Suokon tiedot Jääkiekkomuseon sivulla
* Eurohockeyn tilastosivu

### Viitteet
ASEC Mimosas

**Académie Sportive des Employés de Commerce Mimosas** on abidjanilainen jalkapalloseura, joka pelaa Norsunluurannikon pääsarjassa Ligue 1:ssä.

Mimosas on perustettu vuonna 1948. Sen kotistadion on Stade Félix Houphouët-Boigny.

Mimosas voitti Afrikan Mestarien liigan vuonna 1998 ja Afrikan Super Cupin vuonna 1999. Kotimaansa mestaruuden se on voittanut 25 kertaa.

Mimosas tunnetaan erityisesti jalkapalloakatemiastaan, jota ovat käyneet monet Norsunluurannikon parhaat pelaajat.

## Kasvatteja

*Boubacar Barry
*Arthur Boka
*Ibrahim Diaky
*Aruna Dindane
*Abdoulaye Djire
*Emmanuel Eboué 
*Gervinho
*Bonaventure Kalou 
*Salomon Kalou 
*Bakari Koné
*Antonin Koutouan

*Arsène Né
*Marco Né
*Koffi Ndri Romaric
*Siaka Tiéné
*Ibrahim Touré
*Kolo Touré 
*Yaya Touré
*Lacina Traoré
*Venance Zézé
*Didier Zokora
*Gilles Yapi Yapo

## Lähteet

## Aiheesta muualla
*ASEC Mimosas
Giorgio Rocca

**Giorgio Rocca** (s. 6. elokuuta 1975 Chur, Sveitsi) on italialainen uransa lopettanut alppihiihtäjä, joka voitti pujottelun maailmancupin kaudella 2005–2006. Hän on myös kolminkertainen MM-pronssimitalisti.

Rocca saavutti pronssia junioreiden MM-kilpailujen alppiyhdistetyssä 1994. Hän aloitti maailmancup-uransa kaudella 1996–1997, jolloin hän sai kahdeksan pistettä pujottelusta. Seuraavalla kaudella hän sai viisi pistettä suurpujottelusta. Vailin MM-kilpailuissa 1999 hän sijoittui pujottelussa neljänneksi ja suurpujottelussa 11:nneksi. St. Antonin MM-kilpailuissa 2001 Rocca oli pujottelussa viidestoista. St. Moritzin MM-kilpailuissa 2003 hän saavutti pronssia pujottelussa ja oli kahdeksas alppiyhdistetyssä. Hän oli pitkään keskikastia pujottelucupissa, kunnes sijoittui kolme kertaa peräkkäin neljänneksi kausilla 2002–2003, 2003–2004 ja 2004–2005. Bormion MM-kilpailuissa 2005 hän saavutti pronssia pujottelussa ja alppiyhdistetyssä.

Kaudella 2005–2006 Rocca oli aluksi aivan ylivoimainen. Hän voitti kauden viisi ensimmäistä pujottelua ja oli selvä ennakkosuosikki Torinon olympialaisissa, joissa hän pääsi vannomaan urheilijoiden olympiavalan. Rocca ei kuitenkaan pitänyt Torinon lähiseutujen rinteistä, ja ajoi ulos jo ensimmäisellä kierroksella. Kisan voitti Benjamin Raich. Torinon alppiyhdistetyssä Rocca oli viides. Olympialaisten jälkeen hänen sijoituksensa olivat selvästi huonompia kuin alkukaudesta. Ennen viimeistä osakilpailua hän oli enää 52 pistettä edellä Kalle Palanderia (547–495). Rocca kuitenkin varmisti pujottelucupin voiton Palanderin katkaistua polvensa nivelsiteet maailmancupin finaalin suurpujottelussa Åressa.

Rocca ilmoitti lopettavansa uransa tammikuussa 2010 kärsittyään nivusvammasta.

Rocca voitti maailmancupissa yhteensä 11 osakilpailua, oli seitsemän kertaa toinen ja neljä kertaa kolmas. Kaikki palkintosijat tulivat pujottelukilpailuissa, yksi tosin pudotuskilpailumuotoisessa pujottelussa.

## Maailmancupin osakilpailuvoitot

## Lähteet
*

### Viitteet
Thierry Pister

**Thierry Pister** (s. 2. syyskuuta 1965) on belgialainen jalkapallovalmentaja ja entinen pelaaja, pelipaikaltaan keskikenttäpelaaja. 

## Pelaajaura
Pister aloitti uransa KAA Gentissä ja nousi seuran edustusjoukkueeseen vuonna 1982. Vuodet 1986–1989 hän pelasi Royal Antwerpissa, kauden 1989/1990 Ranskassa Sporting Toulon Varissa, 1990–1994 Standard Liègessä, 1994–1996 sveitsiläisessä Lausanne-Sportissa, 1996–1998 KSK Beverenissä ja 1998–1999 RAEC Monsissa.

## Valmentajaura
Lopetettuaan pelaajauransa Pister jatkoi Monsissa valmentajana. Kauden 2001/2002-kauden hän valmensi Bevereniä, mutta palasi takaisin Monsiin kahdeksi kaudeksi. 2004–2005 hän toimi KSK Ronsen valmentajana, kunnes kesällä 2005 tuli Suomeen kiinalaisen Zheyun Yen ostaman AC Allianssin valmentajaksi. Pisterin ensimmäisessä ottelussa seura kärsi 8–0-tappion FC Hakalle ja asiasta kehkeytyi suuri sopupeliskandaali Pisterin peluutettua lukuisia heikkotasoisia tuntemattomia uusia pelaajia. 

Marraskuussa 2007 Pister sai jälleen töitä, kun hänet valittiin RFC Tournain valmentajaksi. 2008 hän siirtyi RAEC Monsin apulaisvalmentajaksi ja toimii nykyisin seuran väliaikaisena päävalmentajana Philippe Saint-Jeanin lähdettyä joukkueesta.

## Lähteet
Ry Tanindrazanay malala ô!

**Ry Tanindraza nay malala ô** () on Madagaskarin kansallislaulu ja yksi maan kansallissymboleista lipun ja vaakunan rinnalla. Se esitettiin ensimmäisen kerran tilaisuudessa, jossa Madagaskar julistettiin osaksi Ranskan unionia. Maan parlamentti hyväksyi laulun kansallislauluksi 27. huhtikuuta 1959 ja se säilytti asemansa kansallislauluna, kun Madagaskar itsenäistyi vuonna 1960.

Malagassinkielisen tekstin on kirjoittanut Pasteur Rahajason ja musiikin säveltänyt Norbert Raharisoa.

## Sanat

Lähde:

## Lähteet
Mlungu salitsani Malawi

**Mlungu dalitsani Malawi** (”Jumala siunatkoon Malawia”) on Malawin kansallislaulu. Sen on säveltänyt ja sanoittanut Michael-Fredrick Paul Sauka. Laulu otettiin käyttöön 1964.

## Sanat chichewaksi

:Mulungu dalitsa Malawi,
:Mumsunge m'mtendere.
:Gonjetsani adani onse,
:Njala, nthenda, nsanje.
:Lunzitsani mitima yathu,
:Kuti tisaope.
:Mdalitse Mtsogo leri nafe,
:Ndi Mayi Malawi.

:Malawi ndziko lokongola,
:La chonde ndi ufulu,
:Nyanja ndi mphepo ya m'mapiri,
:Ndithudi tadala.
:Zigwa, mapiri, nthaka, dzinthu,
:N'mphatso zaulere.
:Nkhalango, madambo abwino.
:Ngwokoma Malawi.

:O Ufulu tigwirizane,
:Kukweza Malawi.
:Ndi chikondi, khama, kumvera,
:Timutumikire.
:Pa nkhondo nkana pa mtendere,
:Cholinga n'chimodzi.
:Mai, bambo, tidzipereke,
:Pokweza Malawi.

## Sanat englanniksi

:O God bless our land of Malawi,
:Keep it a land of peace.
:Put down each and every enemy,
:Hunger, disease, envy.
:Join together all our hearts as one,
:That we be free from fear.
:Bless our leader, each and every one,
:And Mother Malawi.

:Our own Malawi, this land so fair,
:Fertile and brave and free.
:With its lakes, refreshing mountain air,
:How greatly blest are we.
:Hills and valleys, soil so rich and rare
:Give us a bounty free.
:Wood and forest, plains so broad and fair,
:All - beauteous Malawi.

:Freedom ever, let us all unite
:To build up Malawi.
:With our love, our zeal and loyalty,
:Bringing our best to her.
:In time of war, or in time of peace,
:One purpose and one goal.
:Men and women serving selflessly
:In building Malawi.

## Lähteet

## Aiheesta muualla
*Kuuntele kansallislaulu
Luettelo jääkiekkoleijonista

Tämä on **luettelo [[Suomen jääkiekkomuseo]]n valitsemista jääkiekkoleijonista.** 

Henkilöt ovat lajiteltavassa luettelossa alun alkaen siinä järjestyksessä, missä heidät on jääkiekkoleijoniksi nimitetty. Jääkiekkomuseo on nimittänyt ihmisiä jääkiekkoleijoniksi vuodesta 1985 lähtien. Tällaista nimitystä kutsutaan usein ”jääkiekkoleijonaksi aateloimiseksi”.

Jääkiekkoleijonaksi voidaan nimittää kuka tahansa suomalaista jääkiekkoilua edistänyt henkilö kansalaisuudesta riippumatta. Toistaiseksi nimityksen Suomen jääkiekkoleijona on saanut kahdeksan ulkomaalaista.

## Jääkiekkoleijonat

## Lähteet
* 

### Viitteet
Alppihiihdon maailmancup 1967

**Alppihiihdon maailmancup -kausi 1967** oli sen historian ensimmäinen alppihiihdon maailmancup -kausi. Mestaruuden voitti miesten puolella selkeästi ranskalainen Jean-Claude Killy ja naisten puolella taas kanadalainen Nancy Greene.

## Miehet
### Kokonaiscup

### Pujottelu
#### Kilpailut ja voittajat

#### Loppupisteet

### Suurpujottelu

#### Kilpailut ja voittajat

#### Loppupisteet

### Syöksylasku

#### Kilpailut ja voittajat

#### Loppupisteet

## Naiset
### Kokonaiskilpailu

### Pujottelu
#### Kilpailut ja voittajat

#### Loppupisteet

### Suurpujottelu
#### Kilpailut ja voittajat

#### Loppupisteet

### Syöksylasku

#### Kilpailut ja voittajat

#### Loppupisteet

## Lähteet
* FIS: Miesten tulokset 
* FIS: Naisten tulokset